CELEX: 52013XC0806(02)
Language: sk
Date: 2013-08-06
Title: Návrh nariadenia Komisie (EÚ) č. …/… z  5. augusta 2013 , ktorým sa mení nariadenie (ES) č. 1857/2006, pokiaľ ide o dĺžku jeho uplatňovania

6.8.2013   
            
            
               SK
            
            
               Úradný vestník Európskej únie
            
            
               C 227/1
            
         NÁVRH NARIADENIA KOMISIE (EÚ) č. …/…
   z 5. augusta 2013,
   ktorým sa mení nariadenie (ES) č. 1857/2006, pokiaľ ide o dĺžku jeho uplatňovania
   2013/C 227/02
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 4,
   so zreteľom na nariadenie Rady (ES) č. 994/98 zo 7. mája 1998 o uplatňovaní článkov 92 a 93 Zmluvy o založení Európskeho spoločenstva na určité kategórie horizontálnej štátnej pomoci (1),
   po uverejnení návrhu tohto nariadenia (2),
   po porade s Poradným výborom pre štátnu pomoc,
   keďže:
   
               (1)
            
            
               Platnosť nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (3) uplynie 31. decembra 2013.
            
         
               (2)
            
            
               Obsah budúceho nariadenia o výnimkách, pokiaľ ide o pomoc udeľovanú malým a stredným podnikom pôsobiacim v odvetví poľnohospodárstva a lesného hospodárstva, ako aj v oblasti rozvoja vidieka, závisí od niekoľkých ďalších nástrojov, a to najmä od nového všeobecného nariadenia o skupinových výnimkách, ktorým sa nahrádza nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (4). Jeho obsah takisto závisí aj od budúcich pravidiel uplatniteľných na rozvoj vidieka (5). Uvedené ďalšie nástroje nebudú k 1. januáru 2014 v celom rozsahu účinné alebo celkom uplatniteľné.
            
         
               (3)
            
            
               Z uvedených dôvodov je vhodné predĺžiť obdobie uplatňovania nariadenia (ES) č. 1857/2006 do 30. júna 2014.
            
         
               (4)
            
            
               Nariadenie (ES) č. 1857/2006 by sa preto malo zodpovedajúcim spôsobom zmeniť.
            
         
               (5)
            
            
               Pokiaľ ide o uplatňovanie nariadenia (ES) č. 1857/2006, je vhodné objasniť, že po zrušení nariadenia Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (6) je nutné odkazy na uvedené nariadenie chápať ako odkazy na zrušené nariadenie.
            
         
               (6)
            
            
               Opatrenia stanovené v tomto nariadení sú v súlade so stanoviskom Poradného výboru pre štátnu pomoc,
            
         PRIJALA TOTO NARIADENIE:
   Článok 1
   V článku 23 ods. 1 nariadenia (ES) č. 1857/2006 sa druhý pododsek nahrádza takto:
   
      „Uplatňuje sa od 1. januára 2007 do 30. júna 2014“.
   
   Článok 2
   Na účely nariadenia (ES) č. 1857/2006 sa po zrušení nariadenia (ES) č. 1698/2005 chápu všetky odkazy v nariadení (ES) č. 1857/2006 na nariadenie (ES) č. 1698/2005 ako odkazy na uvedené zrušené nariadenie.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2013
      
         
            Za Komisiu
         
         
            predseda
         
         […] […]
      
   
   
      (1)  Ú. v. ES L 142, 14.5.1998, s. 1.
   
      (2)  Ú. v. EÚ C 227, 6.8.2013, s. 1.
   
      (3)  Ú. v. EÚ L 358, 16. 12. 2006, s. 3.
   
      (4)  Ú. v. EÚ L 214, 9.8.2008, s. 3.
   
      (5)  Návrh nariadenia Európskeho parlamentu a Rady o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) – KOM(2011) 627 v konečnom znení/3.
   
      (6)  Ú. v. EÚ L 277, 21.10.2005, s. 1.